Til kontaktpersonerne for

Regionernes Videncenter for Miljø og Ressourcer

**Invitation til PFAS-kursus**

Regionernes Videncenter for Miljø og Ressourcer (VMR) afholder PFAS-kursus fra

**tirsdag den 23. september kl. 10.00** til og med

**onsdag den 24. september 2025 kl. 16.00**

**på Odeon,** Odeons Kvarter 1, 5000 Odense.

Indkvartering sker på Hotel Comwell H.C. Andersen, Claus Bergs Gade 7, beliggende umiddelbart ved siden af Odeon.

**Kursusindhold**

Formålet med kurset er at give en indføring i PFAS-stofgruppen og en opdatering på den nyeste viden om stofferne.

Kurset vil således både komme omkring emner som stoffernes spredning i jord og grundvand, prøvetagning, analysestrategi, diffuse bidrag, kortlægning og afværgemuligheder.

Igennem kurset vil der være fokus på de aspekter ved undersøgelserne og forståelsen af PFAS’ opførsel i miljøet, som er anderledes ved PFAS end ved de traditionelle forureningskomponenter såsom olie, chlorerede stoffer og pesticider. Derudover vil der være fokus på nogle af de dilemmaer og administrative udfordringer, som affødes af PFAS-relaterede problemstillinger (påbudsmuligheder, kortlægning mv.), og der vil blive givet rum til indbyrdes videndeling.

PFAS-kurset er for medarbejdere i regionerne, der har opgaver i relation til PFAS-forurening herunder kortlægning, undersøgelser og myndighedsvurdering af private sager. Målgruppen for kurset er sagsbehandlere, som kun i begrænset omfang har viden om PFAS (behøver ikke tidligere at have deltaget i PFAS-kurser o.l.) såvel som de, der har viden om og erfaring med PFAS-undersøgelser mv., og som gerne vil opdateres med den nyeste viden og have forankret deres viden gennem øvelser og dialog.

**Undervisere**: Søren Rygaard Lenschow (SRL), Søren Dyreborg (SDG), Maria Louise Gregersen (MLT), Morten Røhling Olesen (MNO), alle NIRAS

Jacob Brandt, Codex Advokater

Lene Søe Højberg, Region Sjælland

**Kursusleder**: Julie Kofoed, VMR

**Omkostninger**

VMR afholder alle omkostningerne til kurset, overnatning samt forplejning.

Deltagerne betaler selv for transporten.

**Tilmelding**

Tilmelding skal ske på mail til: [jko@regioner.dk](mailto:jko@regioner.dk) **senest tirsdag den 29. juli 2025.**

Vi forventer, at de tilmeldte deltagere er til stedeunder **hele kurset**. Hvis dette **ikke** er tilfældet, skal det fremgå af tilmeldingen.

Hvis der er spørgsmål så kontakt endelig undertegnede.

Med venlige hilsner

Julie Kofoed

***Persondata***

*Dit navn, evt. titel og firma vil optræde på deltagerlisten til dette arrangement. Del-tagerlisten er tilgængelig for arrangøren og de øvrige deltagere på selve arrangementet i form af en fysisk deltagerliste. Hvis du afmelder dig arrangementet, vil dine oplysninger ikke fremgå af deltagerlisten.*

**Dag 1 – Tirsdag 23. september 2025**

|  |  |
| --- | --- |
| **Tid** | **Titel** |
| 9.30 | Ankomst – kaffe og brød |
| 10.00-10.10 | Velkomst og baggrund for kursus  Julie Kofoed, VMR |
| *10.10-10.25* | *Introduktion til kursus – hvem er vi, og hvad forventer vi?  Søren Rygaard Lenschow og Søren Dyreborg, NIRAS* |
| 10.25-10.50 | Introduktion til PFAS – lidt kemi mv.  Søren Rygaard Lenschow, NIRAS |
| *10.50-11.05* | *5 spørgsmål til at øge bevidsthed*  *Opsamling – deling af resultater* |
| *11.05-11.15* | *Pause* |
| *11.15-11.45* | Anvendelser af PFAS, historiske redegørelser og kortlægning  Maria Gregersen, NIRAS |
| *11.45-12.15* | *Opsamling formiddag / Quiz / Diskussion* |
| 12.15-13.15 | Frokost |
| *13.15-13.45* | Spredning i jord og grundvand - Hvad er anderledes, end de stoffer vi plejer at undersøge?  Søren Dyreborg, NIRAS |
| *13.45-14.45* | *Opgave - Gruppearbejde med en kort case*  *Opsamling i plenum* |
| 14.45-15.00 | Pause |
| 15.00-15.20 | Kvalitetskriterier ifm. forureningssager – jord, grundvand, overfladevand, græs mv.  Søren Dyreborg, NIRAS |
| 15.20-15.50 | Case-studies - Gennemgang af undersøgelser udført for Forsvaret med den nyeste viden.  Morten Olesen, NIRAS |
| 15.50-16.10 | Pause |
| 16.10-17.15 | Undersøgelsesstrategi – hvordan undersøges PFAS-lokaliteter  Søren Rygaard Lenschow, NIRAS |
| *Kort aktiveringsøvelse midtvejs* |
|  |
| 17.15-18.30 | Pause – egen tid inden mad |
| 18.30 - | Middag – socialt samvær |

**Dag 2 – Onsdag 24. september 2025**

|  |  |  |
| --- | --- | --- |
| **Tid** | **Titel** |  |
| *8.30-8.45* | *Reflektion på dagen i går - Plenum* | |
| 8.45-9.15 | Diffuse bidrag PFAS-niveauer i områder uden kilder  Søren Dyreborg og Søren Rygaard Lenschow, NIRAS | |
| 9.15-9.45 | Risikovurderinger – eksponering og hvad er særligt for PFAS  Søren Rygaard Lenschow og Søren Dyreborg, NIRAS | |
| 9:45-10.00 | Pause | |
| 10.00-10.20 | Jura - Kortlægning iht. jordforureningsloven – problemstillinger i relation til PFAS  Jacob Brandt, Codex | |
| *10.20-10.40* | *Opgave – Gruppediskussion - Opsamling i plenum* | |
| 10.40-10.55 | Pause | |
| 10.55-11.30 | Jura - Påbudsmuligheder og proportionalitet i relation til PFAS-forureninger Jacob Brandt, Codex | |
| 11.30-12.30 | Frokost | |
| 12.30-13.00 | PFAS-forensics - Teknisk bevisførelse i opsporing og påbudssager inkl. brug af fingerprint mv.  Søren Rygaard Lenschow, NIRAS | |
| *13.00-14.00* | *Opgave - identifikation af kilder og vurdering af miljøansvar*  *Gruppearbejde med en kort case Opsamling i plenum* | |
| 14.00-14.15 | Pause | |
| 14.15-14.45 | Erfaringer fra regionssager – kortlægning, undersøgelser og eksempler på sager, der har ledt til påbud. Måske AI kan hjælpe os i fremtiden?  Gæsteunderviser Lene Søe Højbjerg, Region Sjælland | |
| *14.45-15.15* | *Basar - Hvilke dilemmaer er der i dagligdagen i regionerne*  *Diskussion i plenum* | |
| 15.15-15.45 | Afværgeteknologier - seneste nyt på afværgefronten. Hvad er der erfaring med, og hvad rører sig?  Søren Dyreborg, NIRAS | |
| *15.45-16.00* | *Diskussion, evaluering og afrunding* | |